Tilaisuus on kaikille avoin, tervetuloa!
Saako pahan peikon tappaa? – tietokirjan julkistustilaisuus
Tietokirjan ”Saako pahan peikon tappaa? – Oikeus ja kohtuus Topeliuksen saduissa” julkistustilaisuus järjestetään sunnuntaina 14.1.2024 klo 16–17.30 Töölön kirjaston 4. kerroksen tapahtumatilassa (Mika Waltari -sali). Teoksen on kirjoittanut oikeustieteen tohtori Tuula Pere, ja se on saanut tukea Suomen tietokirjailijat ry:ltä. Kirja sisältää noin viidenkymmenen sadun oikeudellisen analyysin lisäksi laajan katsauksen autonomian ajan yhteiskunnan ja oikeudellisen elämän kehitykseen sekä Topeliuksen ajatuksiin oikeudenmukaisuudesta. Kirjailijaa haastattelee oikeushistorian ja roomalaisen oikeuden emeritusprofessori Jukka Kekkonen, joka pitää myös alustuksen 1800-luvun yhteiskunnan oikeuskehityksestä. Kommentointiin ja keskusteluun osallistuu lisäksi kirjallisuuden emeritaprofessori Leena Kirstinä. Avoin yleisötilaisuus. Kahvitarjoilu. Tervetuloa! Järjestäjä: Topelius-seura ry. Töölön kirjasto